卫宗武
为湖州赵村净妙庵主僧赋
自披五戒如来佛，十年面壁坐天目。
归来满袖唯白云，徒得声名喧世俗。
碧玉嶙刚烟雾堆，凿开混沌加架突兀。
不鞭而来争献助，斩木指囷人不惜。
僧寮佛屋俱落成，撑空只欠涂金碧。
精庐不独为安身，海纳诸方禅悦食。
上人湛然一太虚，直觉端由真净得。
是心已证涅槃心，妙处岂容言语诘。
故於题扁发其机，要使人人个中觅。
学徒释侣有能然，从兹作祖而成佛。
大展坐具阐道场，胜地名山须卓锡。
法筵乃见龙象尊，天池且作鹍鹏息。
书来谓逮菊花期，莲社绅緌应毕集。
远师如肯致渊明，亦拟袖香跻丈室。